Munnhuggeri mellom Breivik og Holden
På slutten av rettsdagen mandag fikk aktor Svein Holden mulighet til å stille Breivik spørsmål, etter at terroristen hadde snakket lenge om sin radikaliseringsprosess og høyreeksreme voldshandlinger i Norge fra 1977 og frem til i dag. Statsadvokaten begynte umiddelbart å grille massemorderen om turen til Liberia. Han ville særlig vite om Alpha Kallon og hans kamerat, de som Breivik omtaler som «livslinjer», som ifølge Kallon jobbet som fiksere og guider for Breivik.. - Det var et nettverk som serberen ikke visste om. Jeg så på det som nødvendig siden jeg ikke stolte på ham, forklarte Breivik. Den påståtte serbiske krigsforbryteren har politiet aldri klart å finne, og de mener at det er rent oppspinn.- Vi var på et utested en gang, og jeg spurte om han kunne ta meg med for å se på diamanter - noe som var primærgrunnen for at jeg var der, svarte massemorderen. Holden fortsatte å stille en rekke spørsmål om kontakten med de to liberierne under oppholdet - blant annet om hvor mange ganger de møttes, hvordan møtene var og diamanthandelen. - Vi møttes én eller to ganger. Den ene gangen var i en bakgård hos en person som viste noen steiner. Det er den eneste episoden jeg husker. Han (Alpha Kallon) spurte om hvorfor jeg ikke ville kjøpe diamanter, men jeg kunne ikke fortelle sannheten om at jeg egentlig ikke var interessert, forklarte massemorderen.Aktoren opplyste videre for retten at han har bedt politiet om å undersøke hvilke muligheter påtalemyndigheten har for å innkalle Alpha Kallon som vitne under terrorsaken. Breivik reagerte og det oppstod et munnhuggeri mellom de to. Massemorderen ønsket blant annet svar på om aktorartet har gått bort fra teorien om at han hadde blitt utsatt for «Nigeria-svindel» etter turen. Aktor Holden avstod fra å svare på spørsmålet, men forklarte at dersom han får stilt Kallon for retten, så vil han kunne fortelle om episodene som Breivik viser til. - Jeg vil ikke si noe mer nå. Det strider mot den liberiske loven som ikke tillater å selge diamanter. Jeg ønsker ikke å skape problemer for Kallon. Jeg hadde ingen intensjoner om å kjøpe diamanter, forklarte massemorderen.- Jeg tror det, svarte Breivik.- Ikke som jeg kan huske.- Vi var vel ikke sammen så ofte. Han stakk innom hotellet for å se hvordan jeg hadde det. Det var den andre personen som var min primærkontakt, men jeg vil ikke avsløre vedkommendes identitet, svarte Breivik, og opplyser om at han kun var sammen med de to liberierne ved noen få anledninger og at de ikke gjorde mye sammen siden det var et back-up-nettverk.Holden avsluttet så utspørringen om de to såkalte livslinjene, og begynte isteden å borre rundt den serbiske krigsforbryteren som massemorderen påstår han har møtt.- Jeg ønsker ikke å kommentere det. Jeg vil ikke at han skal identifiseres, men jeg var sammen med ham over flere dager, svarte Breivik.Massemorderen forklarte hvordan han traff serberen utenfor hovedstaden ved fem anledninger og at han selv kjørte til møtene. Da aktor lurte på om han disponerte bil, satte Breivik seg på bakbeina og nektet å svare igjen - til tross for gjentatte spørsmål fra aktoren. - Jeg ønsker at dere skal ha så lite informasjon om Liberia-turen siden jeg vet at dere etterforsker den. Vi har ulike interesser, utdypet massemorderen.Forsvarer Geir Lippestad tok ordet og påpekte at klienten ikke vil forklare seg om serberen og at politiet heller bør avhøre Kallon som VG har snakket med. Holden og Lippestad snakket i munnen på hverandre mens Breivik satt i vitneboksen mellom dem. - Hvis vi får Kallon hit, tror du hans forklaring er sammenfallende med din?fortsatte Holden. - Det er ikke noe jeg tror. Det er noe jeg vet, svarte Breivik. - Hvordan kunne livslinjen gi deg beskyttelse hvis han ikke var med når du møtte ham?spør aktor Inga Bejer Engh. - Man må han en livslinje i nærheten i samme by som har kontakter i myndighetene som kan få deg raskt ut av landet, svarte Breivik. Videre forklarte massemorderen om at pengene han hadde overført til Kallon var ment som et oppgjør for turen og for en tur nummer to som det aldri ble noe av. I tillegg fortalte Breivik at han overførte pengene via nettbank siden han ikke våget å reise med kontanter på grunn av det strenge sikkerhetsregimet på flyplassen i Liberia.Før helgen fant VG liberieren Alpha Kallon - mannen norsk politi har jaktet på i over et halvt år etter to mystiske pengeoverføringer fra Breivik etter mye omtalte Liberia-turen i 2002. Til VG fortalte Kallon at Breivik var interessert i diamanter, og at han han personlig kjørte den kommende terroristen rundt i landet under turen. Han hevder han aldri hørte snakk om en ettersøkt serber, som Breivik i ettertid har påstått at han møtte. Diamantene hevder han kun er en dekkhistorie. Da Breivik fikk ordet i retten i dag, benyttet han anledningen til å kommentere artikkelen. - VG verifiserer hans historie, og det beviser at jeg ikke har blitt utsatt for «Nigeria-svindel» slik aktoratet tror. Det understreker det jeg har sagt hele tiden, forklarte massemorderen. Under forklaringen til Breivik i starten av rettssaken antydet aktor Svein Holden at pengeoverføringen kunne være en slik type svindel. BAKGRUNN:Alpha Kallon: - Breivik skulle kjøpe diamanterFra vitneboksen hevdet Breivik at han kom i kontakt serberen kort tid etter terrorangrepene mot USA 11. september 2001. - Den personen jeg skulle møte var veldig brutal. Jeg tenkte at jeg kan ikke stole på personene. Han var en serbisk krigshelt. De er kjent for å være veldig brutale. De aksepterer ikke feil og vil ikke nøle med å skyte deg, sa Breivik. Grunnen til at han kontaktet Alpha Kallon og en kompis av ham, hevder han var fordi han ønsket en såkalt livslinje i Liberia og et uavhengig nettverk. - Det var derfor jeg gjorde en god jobb med coveret, så krigshelten ikke kunne skylde på meg. Det er forhistorien for at jeg laget et godt cover og som jeg brukte videre i 22.7-angrepene. Jeg fikk beskjed om at jeg måtte gjøre det, forklarte Breivik. Tidligere har terroristen vært svært ordknapp om hva som skjedde i Liberia.- Så dro du videre til London på stiftelsesmøtet og du har hatt to møter senere tilknyttet det. Har du noe du vil fortelle om de bidro til radikaliseringen, spurte forsvarer Tord Jordet. - Da jeg kom tilbake til Norge etter å ha vært i London etter å ha møtt disse personene så var jo planen - da var jeg på en måte i en «transe». Jeg hadde vært sammen med de en stund. - Planen var at jeg skulle ned igjen med en gang, og jeg planla en ny tur. Og det er jo også grunnen til at jeg sendte penger ned til den kontakten. Noe skyldte jeg ham og det var litt for den neste turen. Så ombestemte jeg meg, fordi det ville bli for farlig. Det endte med at jeg ikke dro ned, sa Breivik. I intervjuet sa Alpha Kallon til VG at Breivik hadde sagt at han skulle komme tilbake, men at han aldri mer så noe til nordmannen.
Breiviks omstridte Liberia-tur i 2002 førte til høy temperatur mellom aktor Svein Holden og terroristen og hans forsvarere.